Na temelju članka 10., stavka 3. Zakona o financiranju političkih aktivnosti, izborne promidžbe i referenduma (''Narodne novine'' broj 29/19. i 98/19) i članka 30. Statuta Općine Koprivnički Bregi ("Službeni glasnik Koprivničko-križevačke županije", broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 5. sjednici, održanoj 16. studenoga 2021. donijelo je


ODLUKU 
o raspoređivanju sredstava za redovito godišnje financiranje 
političkih stranaka i članova Općinskog vijeća Općine Koprivnički Bregi izabranih s liste grupe birača zastupljenih u Općinskom vijeću Općine Koprivnički Bregi
za razdoblje od konstituiranja Općinskog vijeća Općine Koprivnički Bregi
 do 31. prosinca 2021. godine

Članak 1.

Odlukom o raspoređivanju sredstava za redovito godišnje financiranje političkih stranaka i članova Općinskog vijeća Općine Koprivnički Bregi izabranih s liste grupe birača zastupljenih u Općinskom vijeću Općine Koprivnički Bregi za razdoblje od konstituiranja Općinskog vijeća Općine Koprivnički Bregi do 31. prosinca 2021. godine (u daljnjem tekstu: Odluka) određuje se način raspoređivanja sredstava iz Proračuna Općine Koprivnički Bregi za 2021. godinu (u daljnjem tekstu: Proračun) za redovito godišnje financiranje političkih stranaka i članova Općinskog vijeća Općine Koprivnički Bregi izabranih s liste grupe birača zastupljenih u Općinskom vijeću Općine Koprivnički Bregi (u daljnjem tekstu: Općinsko vijeće).

Članak 2.

Sredstva planirana u Proračunu za redovito godišnje financiranje rada političkih stranaka i članova Općinskog vijeća izabranih s liste grupe birača zastupljenih u Općinskom vijeću iznose 8.475,00 kuna za razdoblje iz članka 1. ove Odluke.

Članak 3.

Iznos sredstava za svakog člana u Općinskom vijeću utvrđuje se u mjesečnoj svoti od 133,05 kuna, tako da se pojedinoj političkoj stranci razmjerno broju njenih članova u trenutku konstituiranja Općinskog vijeća kao i članovima Općinskog vijeća izabranih s Liste grupe birača mjesečno raspoređuju sredstva, a kako slijedi:

TOMISLAV TOMIEK – LISTA GRUPE BIRAČA		1 član		133,05  kuna,
MIROSLAV SARIĆ – LISTA GRUPE BIRAČA			1 član 		133,05  kuna,
SINIŠA MAROŠEVAC – LISTA GRUPE BIRAČA		1 član		133,05  kuna,
KRUNOSLAV  KRAPINEC – LISTA GURPE BIRAČA		1 član 		133,05  kuna,
SOCIJALDEMOKRATSKA PARTIJA HRVATSKE – SDP         2 člana         	266,10  kuna,   
HRVATSKA DEMOKRATSKA ZAJEDNICA – HDZ 		1 član	         	133,05  kuna,
MREŽA NEZAVISNIH LISTA – MREŽA			            1 članica	133,05  kuna,
KREŠIMIR RAJTARIĆ – LISTA GRUPE BIRAČA		1 član 		133,05  kuna.



Članak 4.

	Za svakog izabranog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća iz članka 3. ove Odluke, što predstavlja svotu od 13,30 kuna mjesečno, tako da političkoj stranci pripada pravo na naknadu, i to:

MREŽA NEZAVISNIH LISTA – MREŽA	       			   1 članica	    13,30 kuna.

Članak 5.

	Sredstva utvrđena u članku 3. ove Odluke a kojih su se članovi Općinskog vijeća izabrani s Liste grupe birača odrekli pisanom izjavom za cijelo razdoblje trajanja mandata ostaju u proračunu Općine Koprivnički Bregi.

Članak 6.

	Sredstva utvrđena u članku 3. i 4. ove Odluke, doznačuju se na žiro-račune političkih stranaka, tromjesečno u jednakim iznosima.

Članak 7.

	Stupanjem na snagu ove Odluke prestaje važiti Odluka o raspoređivanju redovitih godišnjih sredstava za financiranje političkih stranaka zastupljenih u Općinskom vijeću Općine Koprivnički Bregi za 2021. godinu („Službeni glasnik Koprivničko-križevačke županije“ broj 5/21).

Članak 8.

Ova Odluka stupa na snagu osmog dana od dana objave u ''Službenom glasniku Koprivničko-križevačke županije''.

Koprivnički Bregi, 16. studenoga 2021.

